PÖYTÄKIRJA

Hallituksen kokous 02/2011 
Iltakoulu ry. 
Aika: maanantai 24.1.2011 klo. 16:30 
Paikka: Päätalon ryhmätyötila RH C1, Tampereen yliopisto 
Läsnäolijat:
Aki Luoto, puheenjohtaja
Eetu Kreivi, sihteeri
Jussi Naski
Noomi Saarinen
Marja Avonius
Katariina Mustasilta
Mari Kettunen
Salla-Riina Hokkanen
Johanna Kaunisvaara
Charlotta Selkee
Nelli Manninen
Ilkka Tiensuu
Petter Nissinen, saapui kokoukseen 16.32

1. Kokouksen avaus 
	Puheenjohtaja avasi kokouksen klo 16.30

2. Laillisuus ja päätösvaltaisuus 
	Kokous todettiin lailliseksi ja päätösvaltaiseksi

3. Pöytäkirjantarkastajien valinta
	Pöytäkirjantarkastajiksi valittiin Katariina Mustasilta ja Marja Avonius

	Petter Nissinen saapui kokoukseen klo 16.32

4. Esityslistan hyväksyminen
	Esityslista hyväksyttiin sellaisenaan työjärjestykseksi

5. Ilmoitusasiat ja posti
	Kauppatieteiden ainejärjestö Boomi ry. oli lähettänyt kuvallisen listan hallituksensa jäsenistä. 	Lisäksi oli saapunut kutsu Hyppy ry:n ja ainejärjesöjen väliseen esittäytymiseen, joka pidetään 	10.2.
 
6. Talous 
	Iltakoulun talous on vakaalla pohjalla. Laskua Kauppilan matkailutilalla vietetystä 	hallituksenvaihtokonferenssista ei ole toistaiseksi Iltakoululle toimitettu. Johtuen 	epäselvyyksistä tilinoikeuksien vaihtoon tarvittavista asiakirjoista, puheenjohtaja ja 	rahastonhoitaja voivat saada titlinkäytöoikeudet vasta saatuaan allekirjoitetun pöytäkirjan 	vuoden ensimmäisestä kokouksesta..

7. Tamy:n ainejärjestökummin esittäytyminen
Ainejärjestökummien toimintaa oli esittelemässä Tampereen yliopiston ylioppilaskunnan puheenjohtaja Ilkka Tiensuu, joka toimii myös Iltakoulun ainejärjestökummina. Ainejärjestökummit toimivat yhteyshenkilöinä TAMY:n ja ainejärjestöjen välillä. Epäselvissä  tai apua vaativissa tilanteissa ainejärjestöt voivat ottaa yhteyttä ainejärjestökummiinsa.
8. JKY-päivitys
JKY-kollegio kokoontui 11. 1. ja 18.1. Kokouksissa esille on noussut JKY:n mahdollinen järjestäytyminen ja virallisen järjestön aseman hakeminen nykyisen epävirallisen  statuksen sijaan. Lisäksi on keskusteltu ainejärjestöjen sopimuksesta osallitua JKY:hyn, ajatuksena saada ainejärjestöt virallisemmin mukaan JKY:n toimintaan. Tavoitteksi JKY:lle on asetettu tehdä yksikkötason toimintaa tutuksi opiskelijoille, sekä laaja-alainen edunvalvonta. JKY:n järjestäytymiseksi on kaavailtu mallia, jossa jäseninä olisivat  ainejärjestöt ja opiskelijat olisivat mukana ainejärjestöjensä kautta.. 

Suurena keskustelunaiheena JKY:ssä on ollut muotoutuvan Johtamiskorkeakoulun uusien kanditdaatti- ja maisteriohjelmien ideointi. Entinen Poltiikan tutkimuksen laitos on 24.1 lähettänyt esityksensä kanditaatti- ja maisteriohjelmista. Kandiohjelmat keskittyvät  entisiin  painopistealueisiin, valtio-oppiin ja kansainväliseen politiikkaan. Aiemmin puhuttua rauhanvalityksen maisteriohjelmaa ei esitetty sen sijaan Rauhan- ja konflitkintutkimuskeskus suunnitelee rauhantutkimuksen misteriohjelmaa. Laitoksen esityksestä poiketen Iltakoulun opiskelijat ovat esittäneet JKY:n kautta rauhanvälityksen maisteriohjelmaa. Uusien maisteriohjelmien osalta on syytä huomioida, että aiemman kaltaiset eriliset kansainvälisen politiikan ja valtio-opin maisteriohjelmat eivät välttämättä toteudu.

9. Haalarit ja työelämävideot –päivitys 
Syksyllä tilatut haalarit ovat saapuneet. Hallitus päätti, että saapuneet haalarit otetaan vastaan pienestä painatusvirheestä huolimatta. Haalarit ovat näin ollen noudettavissa Iltakoulun ainejärjestötilasta heti tiistaina 25.1. Johtuen virheestä haalareiden painatuksissa haalareista vastaava yritys lähettää uuden laskun, jossa hintaa on alennettu. Lopullinen kappalehinta haalareille muotoutuu sen mukaan, kuinka paljon hallitus uuden laskun saavuttua päättä käyttää Iltakoululle kerättyjä sponsorirahoja haalareiden hinnan kompensoimiseen. Vaihto-opiskeljoiden haalareita on 4 kappaletta. On epäselvää, kuinka moni haalarit tilanneista vaihto-opiskelijoista on vielä Tampereen yliopistossa. Tilanne selvitetään ja mahdollisten ylimääräisten haalreiden kohdalla tiedustellaan uudempien vaihto-opiskelijoiden halukkuutta ostaa yli jääneet kappaleet. 

Sopimus työelämävideolle haastatellun CMI:n Riikka Marjamäen kanssa on vielä työn alla,  Marjamäen vastausta odotetaan paraikaa.  Sopimus pyritään samaan aikaan mahdollisimman pian ja video pyritään saamaan Iltakoulun käyttöön.

10. Iltakoulun tiedotus sekä aj-tilan päivystyskäytännöt
	Tiedotusvastaava tarvitsee Iltakoulun Internet-sivuja varten kuvat kaikilta hallituksen jäseniltä. 	Kenenkään ei ole pakko luovuttaa kuvaansa sivuille. Iltakoulun sähköpostilistojen 	järjestelmänvalvojaoikeudet ovat jakaantuneet useammalle henkilölle. Tiedotusvastaava selvittää 	asian ja siirtää oikeudet itselleen
	
	Hallituksen jäsenet ovat velvoitettuja päivystämään ainejärjestötilassa. Nykyisellä 	päivystäjämäärällä, päivystyksiä tulee jokaiselle halltuksen jäsenelle eteen noin kerran 	kuukaudessa. 
 
11. Mennet ja tulevat tapahtumat 
Talviolympialaiset
	Järjestetään viikolla 10, tarkka päivämäärä täydentyy myöhemmin. Juhlavastaavat kokoavat 	tapahtumatoimikunnan olympialaisten suunnittelua varten, kaikkien hallituksen jäsenten 	aktiivisuutta tarvitaan myös. 
 JKY-bileet 
Järjestetään ensimmäisestä suunnitelmasta poiketen 15.2. Viimeisimmässä JKY-kokouksessa asia on ollut esillä, ja Iltakoulu on  luvannut toimittaa tapahuman julisteen. Bileiden maksullisuus on vielä suunnittelu asteella, mutta mahdollisesti bileiden kautta voidaan yrittää kerätä tuloja. Lisäksi mahdollinen live musiikki alkuillan cocktail-tilaisuuteen on työn alla. 

AMUT-tapahtuma
	Lähtö tapahtuu 27.1. kello 16.45. yliopiston päätalon aulasta.

Lavatanssit 
	Järjestetään 12.4. Muiden ainejärjestöjen osallistumishalukkuutta on tiedusteltu sähköpostitse. 	Tähän mennessä kiinnostuksensa on ilmaissut psykologian ainejärjestö Cortex. 

Hankipalloilu
	Liikuntavastaava on ottanut järjestämisen tehtäväkseen. Turnaus järjestetään viikolla 7 tai 8. 	Koska hankipalloilun jälkeen järjestetään saunailta, suunnitellaan turnaukseen 	osallistumattomille luistelutapahtumaa samalle illalle. 
Muut tulevat tapahtumat 
	Pornobileet järjestetään viikolla 13.
	Saunaillat  järjestetään kevään osalta painottuen alkuvuoteen. 
	Syksyllä 2011 järjestettävien vuosijuhlien suunnittelu käynnistetään, juhlia varten kootaan 	vuosijuhlatoimikunta, joka kokoontuu ensimmäisen kerran 4.2. Järjestämisprosessi on syytä 	dokumentoida.
	Boomi ry. järjestää 10.2 sitsit, joihin on Iltakoulusta kutsuttu kymmenen osallistujaa.
	Ainejärjestö Lexica on lähestynyt muita ainejärjestöjä ja tiedustellut halukkuutta liittyä mukaan 	järjestämään suuret 2 viikon vappukarkelot

12. Mikko Lahtinen ja YTYH2 
Yliopistonlehtori Mikko Lahtinen on ilmaissut halukkutensa järjestää seminaari yliopiston historia -kurssin opintosuoritusten pohjalta. Hän haluaa kertoa, miksi kurssin opintopäiväkirjat  olivat poikkeuksellisen hienoja sekä ilmaista näkemyksensä päiväkirjojen mahdollisesta hyödyntämisestä jatkossa. Hallitus päätti, että seminaarin järjestämiselle annetaan hyväksyntä

Petter Nissinen  poistui kokouksesta kello 18.21

13. META
	Ei muita esille tulevia asioita

14. Seuraavasta kokouksesta sopiminen 
	Seuraava kokous järjestetään maanataina 7.2. klo 16.00. 

15. Kokouksen päättäminen
	Puheenjohtaja päätti kokouksen kello 18.31. 

Aki Luoto						Eetu Kreivi
Puheenjohtaja						Sihteeri

Katariina Mustasilta					Marja Avonius
Pöytäkirjantarkastaja					Pöytäkirjantarkastaja